stanford-oval/wikipedia huggingface dataset:
Meri Virta
Musiikki

Virran tunnetuimpia pseudonyymejä ovat Merica ja Afrodite. Hän on keikkaillut muun muassa Mariskan taustalaulajana vuodesta 2003 ja oli mukana Mariskan singlenäkin julkaistussa kappaleessa "Murha". Meri Virta oli myös yksi vuonna 2003 perustetun Femcees Finland naisräppäreiden vertaisverkoston perustajajäsenistä.
Virta on laulanut muun muassa seuraavien artistien ja yhtyeiden julkaisuilla: Yavis (Baggy Pants Comic 2003), Mariska (Memento Mori, 2004), Femcees Finland (Open Records Suomi Hip Hop Kokoelma 4, 2004), Kaksio (Lähikuvia, 2004), Tommy Tabermann (MulleKaikkiHetiNyt, 2004), Technicolour (People, 2006), Sunrise Avenue (Fairytale gone bad – Blush remix, 2006), Antti Tuisku (New York, 2006), Mighty 44 (Sky Rockers, 2007) ja Alex Sandunga (Sin Freno: No me apagues la luz feat Merica, 2009). Lisäksi hän on osallistunut Antti Tuiskun ja Mariskan esittämän "Hyppää kyytiin" -kappaleen laulutuotantoon, joka julkaistiin muun muassa albumilla Antti Tuisku – Aikaa – Greatest Hits Vol. 1 (2007).
Afroditellä oli Rankkurin ja Mariskan kanssa J.A.M-niminen dancehall-ryhmä vuonna 2007, mutta projekti jäi lyhytikäiseksi ja ryhmä hajosi vuoden sisällä perustamisestaan.
Aiheesta muualla

Meri Virta Myspacessa (suomeksi)
Merica Holopainen Voice Chasersissa (Arkistoitu – Internet Archive)
Holopaisen "Afrodite"-pseudonyymin rekisteröity discografia
"Merica"-pseudonyymin rekisteröity discografia
J.A.M Myspacessa (suomeksi)
Marley & Me (elokuva)

| Marley & Me |
| --- | --- |

Ohjaaja:  David Frankel
Käsikirjoittaja:   Scott Frank  Don Roos  John Grogan 
Tuottaja:   Gil Netter  Karen Rosenfelt 
Säveltäjä:  Theodore Shapiro
Kuvaaja:  Florian Ballhaus
Leikkaaja:  Mark Livolsi
Pääosat:   Owen Wilson  Jennifer Aniston 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Regency Enterprises  Sunswept Entertainment 
Levittäjä:  20th Century Studios InterCom Netflix
Ensi-ilta:  2008
Kesto:  117 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Marley & Me on David Frankelin ohjaama ja Owen Wilsonin ja Jennifer Anistonin tähdittämä yhdysvaltalainen draamakomedia. Elokuvan ensi-ilta oli Yhdysvalloissa 25. joulukuuta 2008. Elokuva perustuu toimittaja John Groganin omaelämäkerralliseen kirjaan Marley ja minä (Marley & Me). Elokuva kertoo pariskunnasta, jonka uusi koira osoittautuu aivan kamalakäytöksiseksi. Koiran nimi on Marley.
Näyttelijät

| 0 | 1 | 2 |
| --- | --- | --- |
|  Owen Wilson  | … |  John Grogan   |
|  Jennifer Aniston  | … |  Jenny Grogan   |
|  Eric Dane  | … |  Sebastian Tunney   |
|  Alan Arkin  | … |  Arnie Klein   |
|  Haley Hudson  | … |  Debbie   |
|  Haley Bennett  | … |  Lisa   |
|  Kathleen Turner  | … |  rouva Kornblut   |
|  Nathan Gamble  | … |  10-vuotias Patrick Grogan   |
|  Bryce Robinson  | … |  7-vuotias Patrick Grogan   |
|  Dylan Henry  | … |  3-vuotias Patrick Grogan   |
|  Finley Jacobsen  | … |  8-vuotias Conor Grogan   |
|  Ben Hyland  | … |  5-vuotias Conor Grogan   |
|  Lucy Merriam  | … |  Colleen Grogan   |
Markus Yli-Jokipii

Markus Yli-Jokipii (s. 1981) on suomalainen kuoronjohtaja ja kapellimestari. Hän toimii kuoronjohdon lehtorina Tampereen ammattikorkeakoulussa, missä hän opettaa kuoronjohdon lisäksi musiikin historiaa. Yli-Jokipii johtaa vakituisesti vuonna 2015 perustamaansa ammattilaiskuoro Tampere Cappellaa sekä Suomen Kanttorikuoroa. Lisäksi hän valmentaa TAMK Choral Companyn nuoria taiteilijoita. Hän on vieraillut muun muassa Helsingin kamarikuoron, EMO Ensemblen ja Laivaston soittokunnan johtajana.
Yli-Jokipii oli perustamassa vuonna 2008 Kuninkaantien muusikoiden barokkiorkesteria ja kamarikuoroa, jonka kapellimestarina hän toimi vuoden 2015 loppuun saakka. Yli-Jokipii on aiemmin johtanut muun muassa Kamarikuoro Näsiä, Turun konservatorion kamarikuoroa, Turun yliopiston kuoroa, perustamaan Tritonuksen laulajat -kamarikuoroa sekä uudelleen perustamaansa, perinteikästä Collegium Musicum Turku -orkesteria.
Yli-Jokipii on kantaesittänyt useita kuoro- ja orkesteriteoksia suomalaisilta säveltäjiltä sekä johtanut Kuninkaantien muusikoiden kanssa laajojen barokkiteosten Suomen ensiesityksiä. Hän on julkaissut kuorojensa kolme levyä sekä menestynyt useissa kuorokilpailuissa.
Yli-Jokipii toimii myös Superpesis-tuomarina kaudesta 2019 alkaen.
Yli-Jokipii valmistui musiikin maisteriksi Sibelius-Akatemiasta vuonna 2009 ja vuotta aiemmin filosofian maisteriksi Turun yliopistosta pääaineenaan musiikkitiede. Suomen kuoronjohtajayhdistys valitsi Yli-Jokipiin Vuoden kuoronjohtajaksi 2017. Hänelle on myös myönnetty Turun kaupungin Aboa-palkinto vuonna 2009.
Aiheesta muualla

Markus Yli-Jokipiin kotisivut
Matti Seistola

Matti Seistola (s. 4. maaliskuuta 1983 Järvenpää) on suomalainen motocross- ja endurokuljettaja.
Motocrossin MM-sarjassa Seistola ajoi MX2-luokassa SRS-Honda-tiimissä. Seistolan motocross-uran huippuhetket ovat Euroopan mestaruus ja SRS-tiimin sopimus. Vuonna 2009 Seistola siirtyi endurokuljettajaksi ajaen enduron MM-sarjassa
Parhaimmat saavutukset

1998: C/A 80 Suomen Cup mestari.
1999: B-125 SM 2.
2000: SM 125 15. SM-avoin 15.
2001: Alle 18v Suomenmestari, SM 125 4. SM-avoin 8.
2002: SM 125 2. SM-avoin 5. EM 125 30.
2003: SM 125 3. SM-avoin 5.
2004: SM 125 2. SM-avoin 4. EM 125 1. MM, MX2 37.
2005: SM 125 14.(ajettu 1 kisa), MM MX2 24. MM joukkue 11.
Aiheesta muualla

Matti Seistolan Profiili (Arkistoitu – Internet Archive)
Kuvia Matti Seistolasta (Arkistoitu – Internet Archive)
Meštšora

Meštšora tarkoittaa seuraavia asioita:
Meštšeran rinnakkaismuoto ja venäläisryhmästä käytetty nimitys
Meštšoran alangon rinnakkaisnimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Meštšora”, voi hakea sivunnimihaulla, laajalla sivunnimihaulla tai tekstihaulla.
Marrakechin ePrix 2016

|  Marrakechin ePrix 2016 |
| --- | --- |
 2. osakilpailu 14 osakilpailusta kaudella 2016–2017. 
Päivämäärä:  12. marraskuuta 2016
Sijainti:  Marrakech, Marokko
Rata:  Katurata   2,97 km
Pituus:  33 kierrosta, 98,01 km
Sää:   Aurinkoinen
Formula E
Paalupaikka
Kuljettaja:   Felix Rosenqvist  (Mahindra Racing)
Aika:  1.21,509
Nopein kierros
Kuljettaja:   Loïc Duval  (Dragon Racing)
Aika:  1.22,600 (kierroksella 30)
Palkintokoroke
Ensimmäinen:   Sébastien Buemi  (Renault e.dams)
Toinen:   Sam Bird  (DS Virgin Racing)
Kolmas:   Felix Rosenqvist  (Mahindra Racing)
Marokon ePrix 2016 eli 2016 Marrakesh ePrix  oli Formula E -sarjan kauden 2016–2017 toinen osakilpailu. Kilpailu ajettiin 12. marraskuuta 2016 Marrakechin katuradalla Marrakechissa, Marokossa.
Felix Rosenqvist lähti kilpailuun paalupaikalta. Sébastien Buemi onnistui kuitenkin nousemaan kilpailun voittoon ja otti näin ollen kauden toisen voittonsa. Toiseksi sijoittui Sam Bird ja kolmanneksi paalupaikalta lähtenyt Rosenqvist. Kilpailua oli seuraamassa paikan päällä 7 000 katsojaa, joiden joukossa muun muassa Grammy-ehdokas Akon.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Maunulan ulkoilumaja

Maunulan ulkoilumaja. Tämä Helsingin Keskuspuistossa Maunulanpuistossa sijaitseva hirsinen ulkoilumaja on ulkoilijoiden suosima pysähdyspaikka.
Maunulan ulkoilumaja on ulkoilumaja Maunulanpuistossa Helsingissä. Sitä pitää yllä Helsingin Latu, joka on Suomen Ladun paikallisyhdistys. Rakennuksen omistaa Helsingin kaupunki. Majan ympäristössä on kesäisin ulkoilureittejä ja talvisin latuja.
Vuonna 1914 rakennettu maja on alun perin ollut ampumaseuran rakennus. Vieressä sijaitsi aiemmin ampumarata, joka toimi vuosina 1914–1962. Vanhan ampumaradan paikalla kasvaa nykyisin koivikkoa.
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin Ladun kotisivut
Maunula (Kärtsy Hatakan albumi)

| Maunula Kärtsy |
| --- | --- | --- |

Studioalbumin tiedot
 Julkaistu: 18. maaliskuuta 2016
 Kesto: 50.07
 Levy-yhtiö: Stupido Records
Kärtsyn muut julkaisut
| AWay 2014 | Maunula 2016 | Back to Bacteria 2022 |
Maunula on Waltarin solistin Kärtsy Hatakan kolmas sooloalbumi, joka julkaistiin 18. maaliskuuta 2016.
Kappaleet

Synkkä Yö – 4.06
On Ihan Turha Pelkää – 3.45
Tietä Riittää/En Lähde Ruotsiin – 3.47
Liikaa Progee – 3.39
Ajan Nauha – 3.45
Herra Yksinäisyys – 3.50
Sä Lähdit Kiitää – 4.34
Espanja – 2.41
Valkoinen Kuolema – 4.50
Unelmani Sininen – 3.12
Laitapuolen Tyttö – 4.04
Zeus – 4.26
Sä lähdit kiitää (Radio Edit) – 3.21
Matti Savolainen (kirjallisuustieteilijä)

Matti Savolainen (15. huhtikuuta 1949 Savitaipale − 30. kesäkuuta 2012 Tampere) oli suomalainen kirjallisuuden- ja kulttuurintutkija.
Savolainen valmistui 1987 Tampereen yliopistosta yleisen kirjallisuustieteen tohtoriksi, väitöskirja The Element of Stasis in William Faulkner käsitteli amerikkalaista kirjailijaa William Faulkneria. Hän opiskeli ja teki tutkimustyötä myös Harvardin ja Columbian yliopistoissa Yhdysvalloissa.
Savolainen toimi 1970-luvun puolivälistä lähtien Tampereen ja Oulun yliopistoissa kirjallisuustieteen ja englantilaisen filologian yliassistenttina, lehtorina ja professorina. Hän palasi Oulusta Tampereelle vuonna 2003. Savolainen oli Pohjois-Amerikan kirjallisuuden tuntija ja hän oli mukana perustamassa Suomen Amerikan tutkimuksen seuraa. Opettajana hän piti kirjallisuustieteen kursseja kauhuromaanista, tieteiskirjallisuudesta ja vähemmistöjen kirjallisuuksista.
Matti Savolainen menehtyi ALS-tautiin Tampereella kesäkuun lopulla 2012.
Julkaisuja

The element of stasis in William Faulkner : an approach in phenomenological criticism, Tampereen yliopiston väitöskirja. University of Tampere, Tampere 1987
Paul de Man ja retoriikka. Suomen tutkijaliitto, Helsinki 1991
The intellectual, the exile, the amateur : contrapuntal reading as a form of resistance in the work of Edward Said. Suomen antropologinen seura, Helsinki 1998
Katoavaa informanttia etsimässä. Suomen naistutkimuksen seura, Helsinki 2000
Palapeli : arvosteluja, haastatteluja, keskusteluja 1985-2000. Oulun yliopiston taideaineiden ja antropologian laitoksen julkaisuja, A 10. Oulun yliopisto, Oulu 2001
Muistin sietämätön pysyvyys. Jyväskylän yliopisto, Nykykulttuurin tutkimuskeskus, Jyväskylä 2006
Rajanylitykset, (jälki)koloniaalisuus ja globalisaatio : Gloria Anzaldúa ja Tahar Ben Jelloun. Jyväskylän yliopisto, Nykykulttuurin tutkimuskeskus, Jyväskylä 2010
Atlantin ylityksiä : amerikkalaisen kirjallisuuden- ja kulttuurintutkimuksen navigointia 1965-1995. Jyväskylän yliopisto, Jyväskylä 2011
Toimitustöitä

Näkökulmia kaunokirjallisuuden kääntämiseen : Kuusi esitelmää, jotka pidettiin Tampereen yliopiston Studia generalia-luentosarjassa syyslukukaudella 1977. Monistesarja / Tampereen yliopisto. Yleinen kirjallisuustiede n:o 11. Tampereen yliopisto, Tampere 1979
Miten kuunnelmani ovat syntyneet : kirjailijoiden studia generalia 1981. Pohjautuu Tampereen yliopiston ja Yleisradion marraskuussa 1981 järjestämään studia generalia -sarjaan. WSOY 1983
Tieteiskirjallisuuden maailmoita : Ahonen - Bogdanov - Herbert - Le Guin - Russ - Strugatskit - Zelazny.  	Monistesarja / Tampereen yliopisto. Yleinen kirjallisuustiede. Tampereen yliopisto, Tampere 1985
Tieteiskirjallisuuden maailmoita. Kirjastopalvelu, Helsinki 1987
Haamulinnan perillisiä : artikkeleita kauhufiktiosta 1760-luvulta 1990-luvulle ; toim. Matti Savolainen ja Päivi Mehtonen. Kirjastopalvelu, Helsinki 1992
Marginalia ja kirjallisuus : ääniä suomalaisen kirjallisuuden reunoilta.  Suomalaisen Kirjallisuuden Seura, Helsinki 1995
Työnämme ja ilonamme : pohjoissuomalaista kulttuurintutkimusta ; toimittaneet Katri Mäkinen ja Matti Savolainen. Oulun yliopiston taideaineiden ja antropologian laitoksen julkaisuja, A 7. Oulun yliopisto, Oulu 1998
Kojootteja, sulkapäähineitä, uraanikaivoksia : Pohjois-Amerikan intiaanien kirjallisuuksia ja kulttuureja ; toimittaneet Sami Lakomäki ja Matti Savolainen. Oulun yliopiston taideaineiden ja antropologian laitoksen julkaisuja, A 11. Oulun yliopisto, Oulu 2002
Gothic Topographies. Language, Nation Building and ’Race'. Ashgate 2012
Meriadoc Rankkibuk

Meriadoc Rankkibuk, tuttavallisemmin Merri, on fiktiivinen henkilöhahmo J.R.R. Tolkienin kirjassa Taru sormusten herrasta. Merri on hobitti, ja yksi Frodo Reppulin läheisimmistä ystävistä. Hän pitää veneistä ja poneista ja on suuresti kiinnostunut Keski-Maan kartoista. Hän on myös Frodolle sukua monin tavoin. Merri syntyi 2982 Kolmatta Aikaa. Hän oli Saradoc Rankkibukin, Bukinmaan Herran, ja Esmeralda Tukin ainoa lapsi. Esmeralda oli Paladin Tukin nuorempi sisar, ja näin ollen Merri on Pippinin serkku.
Peter Jacksonin elokuvatrilogiassa Merriä näytteli Dominic Monaghan.
Juoni

Merri on hobiteista tarkkanäköisin ja älykkäin: esimerkiksi ennen Bilbo Reppulin lähtöä Hobittilasta ainoastaan Merri (Frodon lisäksi) tiesi Sormuksesta ja sen voimasta. Hän vartioi Repunpäätä Bilbon juhlien jälkeen suojellen Frodoa useilta ja usein epätoivotuilta vierailta. Merri on myös Samin, Pippinin, Fredegar Bolgerin (Pullan) ja itsensä perustaman, Frodoa auttavan ”salaliiton” taustavoima. Sormuksen Ritareiden alussa Merri on hyvin valmistautunut ja järjestelmällinen – hän muun muassa kokoaa muiden hobittien tavarat ja huolehtii poneista. Hautakeroilta Merri saa Westernessessä taotun miekkansa, josta onkin suurta hyötyä matkan edetessä.
Rivendellissä Merri tutkiskelee karttoja ja suunnittelee mahdollista reittiä. Hänen osansa Saattueessa on pieni, alun perin Elrond näet aikoi lähettää hänet Pippinin kanssa kotiin. Amon Henillä Sarumanin örkit kaappaavat Merrin ja Pippinin, Boromirin taistelusta huolimatta. Kun hobitit pakenevat örkeiltä Fangorniin, he tapaavat entin, Puuparran. Merri ja Pippin ovat Puuparran seurassa ensin Entkäräjillä ja sittemmin Rautapihassa. Rautapihassa heistä tehdään portinvartijoita Sarumanin kukistuttua. Iloinen jälleennäkeminen odottaa: he tapaavat Rohanin kuninkaan Théodenin sekä neljä kumppanustaan Saattueesta.
Merri joutuu eroon Pippinistä tämän lähtiessä kohti Gondoria Gandalfin seurassa. Tällöin Merri vannoo uskollisuutta kuningas Théodenille ja hänestä tulee kuninkaan aseenkantaja. Ilman päällikkönsä lupaa hän lähtee sotajoukon mukaan Pelennorin kentän taisteluun nuoren Dernhelmin viitan alla. Kun Nazgûlit saapuvat taisteluun ja Théoden loukkaantuu, Merri ja Dernhelm joutuvat kohtaavat Angmarin Noitakuninkaan yksin. Silloin Merrin ystävä osoittautuu Éowyniksi, Rohanin Valkeaksi Neidoksi, kuninkaiden sukulaiseksi. Taistelussa Siivekästä Petoa ja Noitakuningasta vastaan Éowyn saa Merriltä suurta apua. Pisto polvitaipeeseen antaa  Éowynille tarpeeksi aikaa surmata Noitakuningas. Taistelun jälkeen Pippin löytää Merrin vaeltamasta Minas Tirithin katuja pitkin pahasti loukkaantuneena. Hänet viedään Parannuksen Tarhaan, missä Aragorn parantaa Merrin sairaudesta, jonka Noitakuninkaan iskeminen aiheutti. Tämän jälkeen Merri palautuu ennalleen.
Urhoollisuudestaan taistelussa Rohanin uusi kuningas Éomer kohottaa Merrin Markin ritariksi. Virranvarren Taistelussa Konnussa Merri taistelee etulinjassa ja käyttää Markin Torvea, jonka hän sai Éowyniltä erolahjaksi.
Kontuun palaamisen jälkeen Merri ja Pippin ovat ylivoimaisesti kookkaimpia hobiteista, suurempia kuin itse Härkäräikkä Tuk. Tämä johtuu enttien vesistä, joita he olivat juoneet runsain määrin matkansa aikana. Merri nai Estella Bolgerin Kolmannen Ajan jälkeen ja hänestä tuli Bukinmaan Herra. Vaikka hänellä ei sukupuiden mukaan ole yhtään lasta, on varmaa, että hänellä silti oli ainakin yksi poika. 102 vuoden iässä Merri lähtee Pippinin kanssa Rohaniin ja Gondoriin, ja kuolee siellä noin 64 Neljättä Aikaa.
Esiintyminen sovituksissa

Ralph Bakshin 1978 tekemässä animaatioversiossa Merrin äänenä toimi Simon Chandler. Vuonna 1980 tehdyssä televisioversiossa Kuninkaan Paluusta Merrin äänenä toimi kuuluisa radioääni Casey Kasem, joka esiintyy myös Scooby-Doossa. BBC:n radiokuunnelmassa 1981 Merrin äänenä oli Richard O’Callaghan. Peter Jacksonin elokuvatrilogiassa Merriä esittää Dominic Monaghan, ja elokuvissa Merrin rooliin tehtiin muutoksia jotta hänet saataisiin paremmin esiin. Kirjassa Merri matkustaa edeltä Bukinmaahan valmistelemaan Frodon uutta asuntoa. Hän ei siis ole paikalla kun hobitit ensi kertaa kohtaavat Mustan Ratsastajan. Koska tätä kohtaa ei esiinny elokuvassa, Merri esitellään samaan aikaan Pippinin kanssa. Ralph Bakshin versiossa Merrin roolia on myös muutettu. Hänet oli jätetty sisälle Pomppivaan Poniin todistamaan Frodon Sormuksen käyttöä.
Kahdessa tornissa Puuparta esittelee Merrin ja Pippinin Entkäräjille, mutta entit itse päättävät hyökätä Rautapihaan. Elokuvassa entit eivät halua hyökätä ja Merri ja Pippin joutuvat suostuttelemaan heidät sotaan. Kuninkaan paluussa Merri murtaa kätensä puolustaessaan Éowyniä Pelennorin kentillä, eikä siksi ole taistelukunnossa lähteäkseen Aragornin mukaan Mustalle Portille. Elokuvassa hänen vammansa on vähäisempi, joten hän on mukana viimeisessä taistelussa.
Suomalaisessa Hobitit-televisiosarjassa (1993) häntä esitti Jarmo Hyttinen.
Aiheesta muualla

http://fi.msnusers.com/hobittila/meriadocrankkibuk.msnw%5Bvanhentunut+linkki%5D
KontuWiki: Meriadoc Rankkibuk
Meriakvaario

Picassokala sopii suuriin meriakvaarioihin, mutta ei riutta-akvaarioihin.
Meriakvaario on akvaario, jonka vesi vastaa suolapitoisuudeltaan valtameriä, noin 3,4 prosenttia. Meriakvaarion vesi tehdään sekoittamalla puhtaaseen veteen erityistä akvaariosuolaa, jossa on natriumkloridin (NaCl) lisäksi akvaarion eliöille tarpeellisia hivenaineita. Veden suolapitoisuus tarkistetaan mittaamalla veden tiheys tai sähkönjohtavuus.
Useimmissa meriakvaarioissa pidetään trooppisia kaloja ja eläimiä, joten veden lämpötila pidetään 24 ja 28 °C välillä. Varsinaisia kasveja meriakvaarioissa ei yleensä elä, mutta levät tuottavat happea, sitovat ravinteita, antavat suojaa poikasille ja ravintoa kasvinsyöjille eli hoitavat samoja tehtäviä kuin kasvit makeavesiakvaariossa.
Vuonna 2002 maailmassa arvioitiin olevan noin 1,5–2 miljoonaa meriakvaarioharrastajaa. Meriakvaarioita varten myydään vuosittain noin 20–24 miljoonaa kalaa, jotka kuuluvat yli 1400 lajiin, sekä 11–12 miljoonaa palaa korallia, jotka kuuluvat 140 eri lajiin. Muiden selkärangattomien kuin korallien määrä on epävarma, noin 10 miljoonaa yksilöä noin 500 lajista. Yleisimpiä niistä ovat Lysmata- ja Stenopus-sukujen ravut sekä Heteractis-suvun merivuokot. Myydyimpiä kalalajeja ovat vuokkokala ja viherneitokala.
Erilaisia meriakvaarioita

Riutta-akvaarioon pyritään luomaan osa koralliriuttaa selkärangattomine ja selkärankaisine asukkaineen.
Merivesikala-altaassa voi pitää myös sellaisia kalalajeja, jotka tuhoaisivat korallit
Murtovesiakvaario, joissa on suolaa mutta vähemmän kuin valtamerissä, jäljittelee usein jokisuun tai jonkun lahden kuten Itämeren elinympäristöä.
Haasteet

Meriakvaarion rakentamisessa biosysteemin kokonaisuus on tärkein, mutta sen haasteina ovat kalojen lisääntymiskyky suolapitoisessa vedessä, akvaarion ulkopuolelle sijoitettujen laitteiden toimivuus sekä sähkökatkosten aiheuttamat korallikuolemat.
Aiheesta muualla

Merivesi-portaali Suomalaisten harrastajien akvaarioita
Metallisiivet selässä

| Metallisiivet selässä |
| --- | --- |
Kirjailija:  Tommi Melender
Kieli:  suomi
Genre:  runokokoelma
Kustantaja:  WSOY
Julkaistu:  2004
Ulkoasu:  nidottu
Sivumäärä:  54
ISBN:  951-0-29653-8
Löydä lisää kirjojaKirjallisuuden teemasivulta
Metallisiivet selässä on Tommi Melenderin vuonna 2004 ilmestynyt kolmas runokokoelma. Melender on sanonut löytäneensä tässä teoksessa oman kirjailijanäänensä.
Aiheesta muualla

Jonimatti Joutsijärvi: Maisemakortteja Euroopan yöstä. Turun sanomat 14.11.2004.
Jukka Koskelainen: Eksyksissä viiman ja sateen keskellä. Helsingin sanomat 24.10.2004.
Johanna Venho: ”Maisema ratkeilee nurkistaan”. Kiiltomato.net 26.04.2005.
Koskisammakko

| Koskisammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Kantasammakot Leiopelmatidae
Suku::  Leiopelma
Laji::  hochstetteri
Kaksiosainen nimi
 Leiopelma hochstetteri  Fitzinger, 1861 
Katso myös
   Koskisammakko Wikispeciesissä   Koskisammakko Commonsissa 
Infobox OKVirheellinen NIMI-arvoIUCN-testi OK: 
Koskisammakko (Leiopelma hochstetteri) on yksi Uuden-Seelannin neljästä primitiivisestä sammakkoeläimestä.
Koskisammakoita elää ainoastaan Pohjoissaaren pohjoisosissa Great Barrier Island mukaan lukien. Se on suurin alkuperäisistä maan sammakoista mutta kasvaa silti vain 48 millimetrin pituiseksi.
Sammakolla on osittain räpylämäiset jalat ja esihistoriallinen häntälihas, vaikkei sillä häntää olekaan. Sammakot eivät elä nuijapää-vaihetta vaan kehittyvät munassa olevan hyytelömäisen massan sisällä joten ne eivät tarvitse kehittyäkseen vettä, jossa uida. Sen sijaan aikuiset sammakot tarvitsevat ehdottomasti kostean elinympäristön sillä ne kuolevat nopeasti kuivissa olosuhteissa.
Koskisammakot ovat tummanruskeita ja niillä on enemmän syyliä kuin muilla Uuden-Seelannin sammakoilla. Niitä on vaikea löytää ja tutkia, sillä niiden suojaväri on hyvä, ne ovat yöeläimiä ja lisäksi ne eivät kurnuta.
Kidusruoho

Kidusruoho voi viitata seuraaviin:
kidusruohot (Limnophila), kasvisuku ratamokasvien heimossa
kidusruoho, kuvitteellinen taikakasvi kirjasarjassa Harry Potter
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kidusruoho”, voi hakea sivunnimihaulla, laajalla sivunnimihaulla tai tekstihaulla.
Metalliset Group

Metalliset Oy on heinäveteläinen teollisuuden järjestelmätoimittaja. Yhtiöllä on tehtaat Heinävedellä, Leppävirralla, Mäntyharjussa, Virossa ja Tšekissä.
Henkilöstöä Metalliset Oy:llä on 500, joista Heinävedellä yli 230, toimitiloja neljä hehtaaria. Yhtiön liikevaihto on 48 miljoonaa euroa.
Aiheesta muualla

Metalliset Group (Arkistoitu – Internet Archive)
Mainingit

| Mainingit Kari Vahtiala |
| --- | --- | --- |

Studioalbumin tiedot
 Äänitetty : Ram-Ham -studio
 Julkaistu: 1988
 Formaatti: LP
 Tuottaja(t): Kari Vahtiala
 Tyylilaji: pop
 Kesto: 29.18
 Levy-yhtiö: Wave Productions
Mainingit on Kari Vahtialan ensimmäinen ja ainoaksi jäänyt studioalbumi. Se julkaistiin vuonna 1988 levymerkillä Wave Productions.
Kappaleet > A-puoli

Mainingit – 2.29 (säv. & sov. Kari Vahtiala)
Sateessa – 3.32 (säv. & sov. Vesa Torppa)
Pajamäki – 3.38 (säv. & sov. Torppa)
Tuomi on virran reunalla – 2.40 (säv. trad., sov. Vahtiala)
Kun sarastaa – 2.28 (säv. Sakke Andersson, sov. Vahtiala, solisti Rami Hammar)
Kappaleet > B-puoli

Pisarat – 3.04 (säv. & sov. Vahtiala)
Kun sen aika on – 2.40 (säv. Veikko Samuli, sov. Vahtiala & Torppa)
Omas tahdon olla sun – 3.08 (säv. & sov. Torppa)
Annikan uni – 2.45 (säv. Sten af Klinttenberg, sov. Vahtiala & Torppa)
Vetelin pojat – 2.54 (säv. & sov. Vahtiala)
Kappale 7 tehtiin alun perin Rexille, joka sai sillä vuonna 1984 Emma-palkinnon.
Tuotanto

Kari Vahtiala – tuottaja
Jari Laasanen – äänittäjä, miksaaja (MTV-studiot)
Rami Hammar – äänittäjä
Käytetyt instrumentit

Korg DSM-1, DSS-1, DDD-1, SG-1 NEW, 707, DRV-3000, SDD-3300, SDD-2000, EX-8000, AKAI MPX-870, ART-DRI, C-64, C-LAB SCORE-TRAC, Genelec Bi-amp.
Ohjelmointi: Kari Vahtiala
Aiheesta muualla

Mainingit discogs.com -sivustolla